Күүгүм. Сага: Агарган таң — 2-бөлүк
«Күүгүм. Сага: Агарган таң — 2» () —  Режиссёр Билл Кондондун көркөм тасмасы.Стефани Майердин «Агарган таң» романынын, экрандаштырылган экинчи бөлүгү.Бул тасма аталган бестселлердин акыркы бөлүгү болуп эсептелет.

Мазмуну
Вампирге айланган Белланы Эдвард алардын жашоосуна көндүрүп, күчүн чеги менен пайдаланып, напсисин көзөмөлдөөгө үйрөтөт. Жаңы гана вампирлердин катарына кошулган Белла токойдогу жырткыч айбандар менен тамактанат. Түбөлүктүү жашоону тандаган Белла сүйүктүүсү Эдвард жана кызы Ренесми менен бактылуу жашоону башташат. Эдвард да Беллага “кандай сонун, эми биздин дене табыбыз бир!” деп өзүн ааламдагы эң бактылуу вампир сезет, бирок көп узабай тирешүүлөр күч алат. Анткени экөөнүн кызы Ренесми тууралуу кабар Вольтуриге жетет. Вампирлердин мыйзамы боюнча, аларга наристелүү болууга тыюу салынган болот. Себеби наристе вампирлер абдан кооптуу, өздөрүнүн жасаган кыймыл-аракетине жооп беришпейт, кан соргучтардын сырын сактай алышпайт. Бирок Ренесми апасы Белла вампир эмес, кадимки адам кезинде төрөлгөндүктөн, толук вампир болуп эсептелбейт болчу.
Вольтури армиясын чогултуп, Эдварддын үй-бүлөсү Каллендерди жок кылганы келет. Алардын үй-бүлөсү да дүйнөнүн туш тарабынан касиеттүү күчтөргө ээ кан соргучтарды чогултуп, кол топтой башташат. Согушканы эмес, Вольтури акимдерин Ренесминин вампир эмес экендигине ынандырганы. Эки жээкте бет маңдай турган Вольтурилер менен Каллендер аёосуз согушууга даяр турат. Бирок белгисиз себептерден улам качып кеткен Эдварддын эжеси Элис (келечекти алдын ала көрүүчүлүк жөндөмү бар) Вольтурилердин башчысына келип, согуш анын өлүмү менен аяктаарын көрсөтөт.
Тасманын кульминациясы – дал ушул Элистин келечекти көрүүсүндө. Вольтурилер менен Каллендердин согушу, Элистин эле көрүүсү менен эскертүү катарында токтошот. Тасма соңунда Вольтурилер Ренесминин вампир эместигине ынанышып, өз жолуна түшүшөт. Ал эми саат сайын чоңойгон Ренесми акыры Жейкоб менен каларын Элис алдын ала көрөт.

Тасманын уландысы болушу мүмкүн
Бул тасмада Белла менен Эдвардтын окуялары толук бүтөт.Ал эми Элестин келечекти көрүүсүндө, Ренесми акыры Жейкоб менен каларын, тасма соңунда чагылдырылат.Айрым маалыматтар боюнча, Эдвард менен Белланын кызы Ренесми жана кубулма карышкыр Жейкобдун махабаты жөнүндө эки китеп жазылары айтылат.Мындай маалыматтар расмий түрдө айтылбаганы менен, окуянын уландысы бар болушу мүмкүн деген божомолдор бар.

Каармандарда
 Кристен Стюарт — Белла Каллен
 Роберт Паттинсон — Эдвард Каллен
 Маккензи Фой — Ренесми Каллен (балачагында)
 Кристи Бёрк — Ренесми Каллен (Бойго жеткенде)
 Питер Фачинелли — Карлайл Каллен
 Элизабет Ризер — Эсми Каллен
 Эшли Грин — Элис Каллен
 Жексон Рэтбоун — Жаспер Хейл
 Никки Рид — Розали Хейл
 Келлан Латс — Эмметт Каллен

Каармандар жана Тасма
Баары үчүн түбөлүктүүдөй сезилген “Күүгүмдүн” бүтүшү көрөрмандарды гана эмес, актёрлорду да жашытты. Өз сөзүндө Кристен Стюарт: “Фильмди тарткан чыгармачыл топту аябай сагынам. Жашоомдун эң бир таттуу көз ирмемдери ушул топ менен өттү. Мен үчүн бул чоң сабак жана тажрыйба”,- деген оюн айткан.
Тасманын баш каармандары Роберт Паттинсон менен Кристен Стюарттын сүйүү мамилеси тасма талаасында башталган. “Күүгүмдүн” акыркы бөлүмүн жайылтуу турнесинде актёрго журналисттер сүйүктүүсү Кристендин чыккынчылыгын кантип кечиргендигин сурап, жооп алганга далалат кылышкан. Бирок актёр интервьюларда тасманын тегерегинде гана жооп берерин айтып, жеке суроолордон баш тартып койгон. Кошумчалай кетсек, Кристен үй-бүлөлүү режиссёр Руперт Сандерс менен кетип, Роберттин көзүнө чөп салгандыгын жар салып, жакын адамдарынын көңүлүн кирдеткени үчүн кечирим сураган болчу. Айрым басылмалар “Күүгүмдүн” аякташы менен Роб менен Кристендин мамилелери өз марасына жетти дешкен.

Кызыктуу маалыматтар)
 “Күүгүм. Сага. Агарган таң-2” тасмасы биринчи бөлүмү менен кошо тартылган. Тартуу иштери 2010-жылдын 1-ноябрында башталып, 2011-жылдын 11-апрелинде аяктаган.
 Тасма АКШнын Луизиана штатында, Канаданын Ванкувер, Бразилиянын Рио-де-Жанейро шаарларында тартылган.
 Тасманын айрым эпизоддорунда анимациялык наристе колдонулса, кээде үч жумалык ымыркайды тартышкан.Себеби актриса Кристен Стюарт “чыныгы наристе менен аткарганга оңой” деп режиссёрду көндүргөн.
 Актриса Маккензи Фой (Ренесми) тартуу учурунда колуна дайыма идиш көтөрүп жүргөн. Ким анын көзүнчө маданиятсыз сөздөрдү сүйлөсө, айыпка жыгылып, идишке акча салып турушкан. Бул идеяны кичинекей актрисага режиссёр Билл Кондон айтыптыр. Чогулган акчалардын баары балдар бейтапканасына которулган.

Саундтректери 
 1. Where I Come From — Passion Pit;
 2. Bittersweet — Ellie Goulding;
 3. The Forgotten — Green Day (титрлери);
 4. Fire In The Water — Feist (Белланын жана Эдвардтын түнү);
 5. Everything And Nothing — The Boom Circuits;
 6. The Antidote — St. Vincent (армрестлинг);
 7. Speak Up — POP ETC (Элистин көрүүсүндөгү жана Каллендер үйүндөгү финалдык сцена);
 8. Heart of Stone — Iko ;
 9. Cover Your Tracks — A Boy and His Kite;
 10. Ghosts — James Vincent McMorrow;
 11. All I've Ever Needed — Paul McDonald & Nikki Reed;
 12. New For You — Reeve Carney;
 13. A Thousand Years (Part Two) - Christina Perr;
 14. Plus Que Ma Propre Vie — Carter Burwell;
 15. My love - Sia

Эскертмелер

Шилтемелер
 Күүгүм. Сага: Агарган таң — 2-бөлүк — тасма жөнүндөгү маалыматтар 
 

АКШнын триллер тасмалары
АКШнын мелодрама тасмалары
Күүгүм
2012-жылдагы фантастика тасмалар
Вампирлер жөнүндөгү тасмалар
Summit Entertainment тасмалары